recursal/SuperWikiNEXT-32B huggingface dataset:
**மறைஞானசம்பந்தர்** 16ஆம் நூற்றாண்டில் சிதம்பரத்தில் வாழ்ந்தவர். சந்தான குரவர் மரபில் அருணந்தி சிவாச்சாரியாரின் சீடராக விளங்கியவர். மெய்கண்ட தேவரைப் போன்று பக்குவ நிலையை எய்திய மறைஞானசம்பந்தர் சைவசித்தாந்த வளர்ச்சிக்குப் பங்களிப்புச் செய்துள்ளார். மறைஞானசம்பந்தரின் சைவப் பணிகளுள் பிரதானமானது சைவசித்தாந்த தத்துவ உண்மைகளை எளிமையான வடிவில் போதித்தமையாகும். தனக்கு முன்னர் வாழ்ந்த மெய்கண்டதேவர், அருணந்தி சிவாச்சாரியார் ஆகியோர் அருளிய சித்தாந்த நூல்களாகிய சிவஞானபோதம், சிவஞான சித்தியார், இருபா இருபஃது ஆகிய நூல்களைக் கற்று அவை கூறும் சித்தாந்த உண்மைகளை தம் மாணக்கருக்குக் கற்பித்தார்.

மறைஞானசம்பந்தரது பெருமைகளையும், அவரது சைவ சித்தாந்தப் பணிகளையும், இவரின் சீடராகிய உமாபதி சிவாச்சாரியார் தனது நூல்கள் வாயிலாக வெளிப்படுத்தியுள்ளார். சந்தான குரவர் நால்வருள் மறைஞானசம்பந்தர் மட்டுமே சித்தாந்த நூல்கள் எதனையும் எழுதவில்லை. ஆயினும் அண்மைக் காலங்களில் அறிஞர்கள் பலரால் மேற்கொள்ளப்பட்ட ஆய்வு முடிவுகளின்படி மறைஞானசம்பந்தர் "சதமணிக்கோவை" என்ற பிரமாண நூலை எழுதியதாகவும் அது "சித்தாந்தஞானபோதம்" என அழைக்கப்படடதாகவும் கூறுகின்றனர். அத்தோடு தஞ்சாவூர் சரஸ்வதி மஹால் நூல் நிலையத்தில் காணப்படும் "சகஸ்ர நாம பாஷ்யம்" என்னும் உரை நூலையும் இவரே எழுதியுள்ளார் என அறிஞர்கள் கருதுகின்றனர்.

உசாத்துணை நூல்கள்
-----------------

* சைவ சமயம், கொழும்பு விவேகானந்த சபை வெளியீடு, 1978
* சைவ நெறி, கல்வி வெளியீட்டுத் திணைக்களம், 2009
* மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

| * பா
* உ
* தொ
 சமயகுரவர்  |
| --- |
| 
* பட்டியல்
* வலைவாசல்
* விக்கித்திட்டம்

 |
| சமயகுரவர் | 
* திருஞானசம்பந்தர்
* திருநாவுக்கரசர்
* சுந்தரர்
* மாணிக்கவாசகர்

 |
| அகச்சந்தான குரவர் | 
* திருநந்திதேவர்
* சனத்குமாரர்
* சத்தியஞான தரிசினிகள்
* பரஞ்சோதியார்

 |
| புறச்சந்தான குரவர் | 
* மெய்கண்ட தேவர்
* அருணந்தி சிவாச்சாரியார்
* மறைஞானசம்பந்தர்
* உமாபதி சிவாச்சாரியார்

 |
| 
* பட்டியல்
* வலைவாசல்
* 

 |
**சிகி குதுகு** என்பவர் மங்கோலியப் பேரரசின் ஆரம்ப ஆண்டுகளில் உயர்நிலை மந்திரியாகப் பணியாற்றியவர் ஆவார். இவர் மங்கோலியப் பேரரசைத் தோற்றுவித்தச் செங்கிஸ் கானின் தத்துத் தம்பி ஆவார்.

வாழ்க்கை
--------

*மங்கோலியர்களின் இரகசிய வரலாற்றின்* படி, சிகி குதுகு ஒரு தாதர் உயர்குடியின மனிதனின் மகனாவார். 1190களின் போது மங்கோலியர்கள் மற்றும் தாதர்களுக்கு இடையில் நடைபெற்ற சண்டையின்போது குழந்தையான இவர் தொலைந்துவிட்டார். பிறகு செங்கிஸ் கானின் ஆட்களால் கண்டுபிடிக்கப்பட்டார். கானின் தாய் ஓவலுனிடம் இவர் கொண்டு வரப்பட்டார். ஓவலுனால் மகனாகத் தத்தெடுக்கப்பட்டார்.

சிகி குதுகு சட்ட விவகாரங்களை நன்றாக அறிந்தவராக இருந்தார். மங்கோலியப் பேரரசின் ஆரம்ப ஆண்டுகளின் போது யசா எனும் மங்கோலியச் சட்ட வரைவிற்குப் பெரும் பங்களித்தார். 1206ஆம் ஆண்டு ஒரு நீதிபதியாகச் செங்கிஸ் கானால் இவர் நியமிக்கப்பட்டார். தீர்ப்புகள் மற்றும் குற்ற விவகாரங்கள் பற்றிய பதிவுகளை வைத்திருப்பது இவரது பணியின் ஒரு பகுதியாக இருந்தது. மங்கோலியப் பேரரசின் பிரதம மந்திரியாகிய எலு சுகையுடன் இவர் நல்ல நட்புறவில் இருந்தார்.

1221ஆம் ஆண்டு குவாரசமியப் பேரரசுக்கு எதிரான பர்வான் யுத்தத்தில் மங்கோலிய இராணுவத்திற்குச் சிகி குதுகு தலைமை தாங்கினார். குவாரசமியப் பேரரசுக்குச் சுல்தான் ஜலாலுதீன் மிங்புர்னு தலைமை தாங்கினார். மங்கோலியர்கள் குவாரசமியர்களால் தோற்கடிக்கப்பட்ட சில தோல்விகளில் இதுவும் ஒன்றாகும். சிந்து ஆற்று யுத்தத்தில் செங்கிஸ் கானுடன் சிகி குதுகு இணைந்து கொண்டார். பிறகு செங்கிஸ் கானின் ஒன்று விட்ட தம்பியான டொலுன் செர்பியுடன் நிசாபூருக்கு இவர் அனுப்பி வைக்கப்பட்டார். நிசாபூரில் இவரது பணியை முடித்த பிறகு மங்கோலியாவிற்கு அனுப்பப்பட்டுக் கொண்டிருந்த காசுனியில் பிடிக்கப்பட்டக் கைவினைஞர்களைப் பார்த்துக்கொள்ளும் பொறுப்பு இவருக்கு வழங்கப்பட்டது. காசுனியில் தனது பணியை முடித்த பிறகு துலக் நகர முற்றுகைக்குச் சிகி குதுகு தலைமை தாங்கினார். அந்நகரின் ஆளுநரான அசாபி நிசாவர் திறை செலுத்த ஒப்புக் கொண்டார். துரலக் நகரத்தை இணைத்த பிறகு மெர்வ் நகரத்தின் மங்கோலியச் சார்பு அரசைப் பதவியில் இருந்து இறக்கிய கிளர்ச்சியை ஒடுக்கும் பணியில் ஈடுபட்டார்.

1240ஆம் ஆண்டு வட சீனாவில் தலைமை நீதிபதியாக ஒக்தாயி கானால் சிகி குதுகு நியமிக்கப்பட்டார். இவர் 1250ஆம் ஆண்டு இறந்தார்.

மங்கோலியர்களின் இரகசிய வரலாறு காவிய நூலை எழுதிய நபர்களில் இவரும் ஒருவர் என புராணக் கதைகள் உள்ளன.

உசாத்துணை
---------

* *மங்கோலியர்களின் இரகசிய வரலாறு*

1. ↑  《蒙古秘史现代汉语版》第77页

| * பா
* உ
* தொ
செங்கிஸ் கானின் தளபதிகள் மற்றும் மந்திரிகள் |
| --- |
| *ஒன்பது மந்திரிகள்* | 
* செல்மே
* எலு சுகை
* சிகி குதுகு
* பூர்ச்சு
* போரோகுலா
* முகாலி
* சோர்கன் சீரா
* செபே
* கர் கிருகே

 |
| *நான்கு வல்லமையான வீரர்கள்* | 
* பூர்ச்சு
* முகாலி
* போரோகுலா
* சிலவுன்

 |
| *நான்கு வேட்டை நாய்கள்* | 
* குபிலை
* செல்மே
* செபே
* சுபுதை

 |

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* United States

 |
**ஸ்ரீ ரங்கராஜபுரம் இடும்பேசஸ்வர சுவாமி கோயில்** தஞ்சாவூர் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் தஞ்சாவூர் மாவட்டத்தில் ரங்கராஜபுரம் என்னுமிடத்தில் கிழக்கு நோக்கிய நிலையில் அமைந்துள்ளது.

தல வரலாறு
---------

இத் தலத்திற்கு இப் பெயரை சூட்டியவர் மகா விஷ்ணு 
மண்ணியாற்றில் நீராடிவிட்டு இத்தலத்து இறைவனை ஆராதிக்க வந்த மகா விஷ்ணு இத்தலத்துக்கு அரங்கராஜபுரம் என பெயர் சூட்டினார். அதுவே தற்போது ஸ்ரீ ரங்கராஜபுரம் என்று அழைக்கப்படுகிறது. இறைவனை

இறைவன், இறைவி
-------------

இக்கோயிலின் மூலவராக இடும்பேசுவரசுவாமி உள்ளார். இங்குள்ள இறைவி குசும குந்தலாம்பிகை ஆவார். மூலவர் அக்னிதேவனால் அமைக்கப்பட்டதாகக் கூறுவர்.

சிறப்பு
-------

வனவாசத்தில் இருந்த, பாண்டவர்களில் ஒருவரான பீமன், நள்ளிரவில் இடும்பனைக் கொன்றதால் அவர் பிரம்மஹத்தி தோஷத்தினால் பாதிக்கப்பட்டார். இக்கோயிலுக்கு வந்து இறைவனை வணங்கிய நிலையில் அவருக்கு தோஷம் நீங்கியது. அவர் இறைவனை இடும்பேசுவர சுவாமி என்று அழைத்தார். அப்பெயரே மூலவருக்கு அமைந்துவிட்டது.

திருவிழாக்கள்
-------------

ஐப்பசி பௌர்ணமி, பௌர்ணமி, சிவராத்திரி, பிரதோஷம் போன்ற விழாக்கள் இக்கோயிலில் கொண்டாடப்படுகின்றன.

மேற்கோள்கள்
-----------

1. 1 2 3 4  அருள்மிகு இடும்பேஸ்வரசுவாமி திருக்கோயில், தினமலர் கோயில்கள்

தினத்தந்தி
வெப்பவேதியியலில், **மறை வெப்பம்** (latent heat) அல்லது உள்ளுறை வெப்பம் என்பது, ஒரு வேதிப்பொருள் திண்மம், நீர்மம், வளிமம் ஆகிய நிலைகளில் ஒன்றிலிருந்து மற்றொன்றுக்கு (அதே வெப்பநிலையில்) மாறும்போது உறிஞ்சப்படும் அல்லது வெளியிடப்படும் வெப்ப ஆற்றலாகும்.எடுத்துக்காட்டாக, பனிக்கட்டி உருகி நீராகும் போதும், நீர் கொதித்து ஆவியாகும் போதும் வெப்பநிலையில் மாற்றம் இன்றியே வெப்ப ஆற்றல் உள்ளிழுக்கப்படும். தற்காலத்தில் இது **உள்ளீட்டு வெப்பம்** (enthalphy) என்றும் அழைக்கப்படுகிறது.

மறைவெப்பத்தில் பொதுவாக வழங்கப்படுவது இரண்டு வகைகள். ஒன்று *உருகல் மறை வெப்பம்* ஆகும்; இங்கே திண்மப் பொருள் நீர்ம நிலைக்கு மாறும். மற்றது, *ஆவியாதல் மறை வெப்பம்*; இங்கே நிலை மாற்றம் நீர்மத்தில் இருந்து வளிமம் என்றாகும். இந் நிலை மாற்றங்கள் அகவெப்ப மாற்றங்கள் எனப்படுகின்றன. அதாவது இம் மாற்றங்களின்போது வெப்பம் உள்ளிழுக்கப்படுகின்றது. இதே மாற்றம் எதிர்த் திசையில்: வளிமம் → நீர்மம் → திண்மம் என்று அமையும்போது வெப்பம் வெளியிடப் படுவதனால், அது புறவெப்ப மாற்றம் எனப்படும்.

மறை வெப்ப அட்டவணை
-----------------

உள்ளுறை வெப்பம் [latent (heat) = Potentially existing but not presently evident or realized - wordweb dictionary]

**பொதுவான நீர்மங்கள் மற்றும் வளிமங்களின் மறை வெப்பமும், நிலை மாற்ற வெப்ப நிலைகளும்.**| பதார்த்தம் | உருகல்  மறை வெப்பம்  ஜூ/கி (J/g) | உருகு  நிலை  °ச (°C) | ஆவியாதல்  மறை வெப்பம்  ஜூ/கி (J/g) | கொதி  நிலை  °ச (°C) |
| --- | --- | --- | --- | --- |
| எத்தனால் | 108 | -114 | 855 | 78.3 |
| அமோனியா | 339 | -75 | 1369 | -33.34 |
| காபனீரொட்சைட்டு | 184 | -57 | 574 | -78 |
| ஹீலியம் |   |   | 21 | -268.93 |
| ஐதரசன் | 58 | -259 | 455 | -253 |
| ஈயம் | 24.5 | 372.3 | 871 | 1750 |
| நைதரசன் | 25.7 | -210 | 200 | -196 |
| ஒட்சிசன் | 13.9 | -219 | 213 | -183 |
| தொலுயீன் |   | -93 | 351 | 110.6 |
| தர்ப்பன்டைன் |   |   | 293 |   |
| நீர் | 334 | 0 | 2260 | 100 |
|

அடிக்குறிப்புகளும் மேற்கோள்களும்
--------------------------------

1. ↑  Textbook: Young and Geller College Physics, 8e, Pearson Education
**குமாரகுப்பம் கலிவரதராஜபெருமாள் கோயில்** தமிழ்நாட்டில் விழுப்புரம் மாவட்டம், குமாரகுப்பம் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வரதராஜபெருமாள், பெருந்தேவிதாயர் சன்னதிகளும், ஆண்டாள், விஷ்வசேனார், காளிங்கநர்தனன், சக்கரத்தாழ்வார், தன்வந்திரி, ஹயக்ரீவர் குருவாயூர் கண்ணன், பாண்டுரங்கன், அஷ்டலட்சுமி, துர்க்கை, குபேரன், ஆஞ்சநேயர், கருடத்தாழ்வார், சீனுவாசபெருமாள் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன. சித்திரை மாதம் சித்ராபருவம் முக்கிய திருவிழாவாக நடைபெறுகிறது. வைகாசி மாதம் விசாகம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**மயில்வாகனப் புலவர்** (இயற்பெயர்: *சுப்பிரமணியம் மயில்வாகனம்*) யாழ்ப்பாணத்தை ஒல்லாந்தர் ஆட்சி செய்த காலத்தில் வாழ்ந்தவர். அக்காலத்தில் இருந்த ஒல்லாந்த அதிகாரியொருவரின் வேண்டுகோளுக்கிணங்க யாழ்ப்பாண வைபவமாலை என்னும் யாழ்ப்பாணச் சரித்திர நூலை இவர் இயற்றியதாகத் தெரிகிறது.

வரலாறு
------

இவர் யாழ்ப்பாணத்திலுள்ள மாதகல் என்னும் ஊரைச் சேந்தவர். இவருடைய தந்தையார் பெயர் சுப்பிரமணியம் எனவும் தாயார் பெயர் சிதம்பரம் எனவும் கூறுவர்.

*வைபவமாலை*யின் சிறப்புப் பாயிரச் செய்யுளில் வரும்,

"*...மண்ணிலங்கு சீர்த்திவையா மரபில்மயில்*
*வாகனவேள் வகுத்திட்டானே*"
என வரும் அடிகளையும், இவரியற்றிய இன்னொரு நூலான *புலியூரந்தாதி* சிறப்புப் பாயிரச் செய்யுளில் வரும், 

"*...நல்ல கலைத்தமிழ் நூல்கள் விரிந்துரைத்த*
*வையாவின் கோத்திரத் தான்மயில் வாகனன்...*"
என்னும் அடிகளையும் ஆதாரமாகக் கொண்டு இவர், யாழ்ப்பாண அரசர்களான ஆரியச் சக்கரவர்த்திகளின் இறுதிக்காலப் பகுதியில் வாழ்ந்து வையாபாடல் எனும் யாழ்ப்பாணச் சரித்திரம் கூறும் நூலொன்றை எழுதிய வையா அல்லது வையாபுரி ஐயர் என்பவரது பரம்பரையைச் சேர்ந்தவர் என்று கூறப்படுகிறது.

இவர் வண்ணார்பண்ணைச் சிவன் கோயிலைக் கட்டுவித்த வைத்திலிங்கம் செட்டியாரின் நண்பராயிருந்தார் என்பதை வைத்து, இவரது காலம் 18 ஆம் நூற்றாண்டின் பின்னரையாக இருக்கக்கூடுமென நம்பப்படுகின்றது. "வைத்திலிங்கச் செட்டியார் கூழங்கைத் தம்பிரானிடம் பாடங்கேட்டது, மயில்வாகனப்புலவரை நடுவராக வைத்துக்கொண்டேயாம்."

குறிப்புகள்
-----------

1. ↑  மாதகல் நலன்புரிச் சங்கம் : 20ஆவது ஆண்டுச் சிறப்பு மலர் (2014) பக். 53
2. ↑  முத்துத்தம்பிப்பிள்ளை, ஆ. *யாழ்ப்பாணச் சரித்திரம்*, 1912, யாழ்ப்பாணம்: நாவலர் அச்சகம் (நான்காம் பதிப்பு, 2000, சென்னை: Maazaru DTP)

வெளி இணைப்புக்கள்
-----------------

* யாழ்ப்பாண வைபவ மாலை - நூலகம் திட்டம்
[*தொடர்பிழந்த இணைப்பு*]
* மயில்வாகனப் புலவர்
***தி மேரேஜ் ஆஃப் மரியா பிரௌன் (The Marriage of Maria Braun)*** (இடாய்ச்சு மொழி: ***Die Ehe der Maria Braun***) என்பது 1979 ஆண்டைய மேற்கு ஜெர்மனியத் திரைப்படமாகும். இதை ரெயினர் வெர்னர் ஃபாஸ்பைண்டர் இயக்கியுள்ளார். இப்படத்தில் நாயகி மரியாவாக நடிகை ஹன்னா ஷிகுல்லா நடித்துள்ளார், மரியா மற்றும் இராணுவ வீரர் ஹெர்மானியரின் ஆகியோரின் திருமண வாழ்வு இரண்டாம் உலகப் போர் மற்றும் அவருக்கு போருக்குப் பின் கிடைத்த சிறைத்தண்டனை காரணமாக தொடரவில்லை. இத்திரைப்படம் ஃபாஸ்பைண்டரின் மிகவும் வெற்றிகரமான படைப்புகளில் ஒன்றாகும் மேலும் இது வெளி நாடுகளில் புதிய ஜேர்மனின் திரைப்பட உருவத்தை வடிவமைத்தது.

கதை
---

படத்தின் கதை 1943 ஆண்டு ஜெர்மனியில் துவங்குகிறது. கதையின் நாயகி மரியா என்பவளாவாள் இரண்டாம் உலகப் போரின்போது அவளுக்குத் திருமணம் நடக்கிறது. திருமணம் செய்துகொண்ட அவளுடன் அவளுடைய கணவன் அரை நாளும் ஒரு இராவும் மட்டுமே வாழ்ந்துவிட்டு போருக்குச் சென்றுவிடுகிறான். போருக்குச் சென்ற அவனை அவள் தேடிக்கொண்டே இருக்கிறாள். அவன் ஒரு நாளில் திரும்பிவந்துவிடுகிறான். அந்த நாளில் அவள், அந்த மரியா, தனக்குப் பிடித்த காதலனுடன் படுக்கையில் இருக்கிறாள். அவளுடைய வயிற்றில் காதலனின் கருவை சுமந்துகொண்டிருக்கிறாள். காதலனுக்கும் கணவனுக்கும் மோதல் வருகிறது. அவள் காதலனை அடித்துக்கொன்றுவிடுகிறாள். கணவன் பழியேற்றுச் சிறைக்குச் செல்கிறான்.

இப்போது கணவனைக் காப்பாற்ற வேண்டிய பொறுப்பு அவளுக்கு வருகிறது. ஒரு தொழிலதிபரின் காரியதரிசியாகப் பணியில் சேரும் மரியா, அவரது அன்புப்பிடியில் சிக்கிக்கொள்கிறாள். அவர் அவளை மணந்துகொள்ள விரும்புகிறார். அவளைப் பொறுத்தவரை அவள் கணவனுக்கு மட்டுமே மனதில் இடம் கொடுத்திருக்கிறாள். ஆகவே, மனம்விட்டு தொழிலதிபர் கேட்டும் மணம்புரிய மறுத்துவிடுகிறாள். சிறையிலிருக்கும் கணவனை வெளியே கொண்டுவரப் பாடுபடுகிறாள்.

சிறையிலிருக்கும் மரியாவின் கணவரைத் தொழிலதிபர் சென்று பார்க்கிறார். மரியாவின் கணவனுக்கும் இந்த உறவு தெரியவருகிறது. சிறையிலிருந்து வெளியே வரும் அவன். மரியாவைவிட்டுப் பிரிந்துசெல்கிறான். சில ஆண்டுகள் கழித்து இருவரும் இணைகிறார்கள். அவள் அதிக மகிழ்ச்சியில் இருக்கிறாள். இதற்கிடையில் தொழிலதிபர், அவரது சொத்தை மரியாவுக்கும் அவளுடைய கணவனுக்கும் எழுதிவைத்துவிட்டு இறந்துவிடுகிறார்.

அவள் மீண்டும் கணவனுடன் சேர்ந்த அன்று இந்தத் தகவல் அவளுக்குக் கிடைக்கிறது. எரிவாயு அடுப்பில் சிகரெட் பற்றவைக்கும் அவள் எரிவாயு அடுப்பை அடைக்க மறக்கிறாள். எரிவாயு உருளை வெடித்து இருவரும் இறக்கிறார்கள். அடுப்பு தானாக வெடித்ததா அவள் வெடிக்கவைத்தாளா என்று தெளிவாக விளக்கப்படாமல் குழப்பம் ஏற்படும்வகையில் படம் முடிவடைகிறது.

மேற்கோள்கள்
-----------


1. ↑  Baer, Harry (1990) (in German). *Schlafen kann ich, wenn ich tot bin*. Kiepenheuer & Witsch. பக். 281. பன்னாட்டுத் தரப்புத்தக எண்:3-462-02055-2.
**மயுங் கோபால்**  **மலை** \*(*Mayung Kopal*) வங்காளதேசத்தின் காக்ராச்சாரி மலை மாவட்டத்தில் அமைந்துள்ள சுற்றுலாத் தலங்களில் ஒன்றாகும்.  மயுங் கோபால் மலை கடல் மட்டத்திலிருந்து 1208 அடி உயரத்தில் உள்ளது.

அமைவிடம்
--------

காக்ராச்சாரி மலை மாவட்டத்திற்கு உட்பட்ட பேரச்சரா ஒன்றியத்தில் மயுங் கோபால் மலை அமைந்துள்ளது.  குறிப்பாக சாகசத்தை விரும்புவோரின் சுற்றுலா தலங்களில் ஒன்றாக இந்த மலை திகழ்கிறது. மயுங் கோபால் மலையின் உச்சியில், திரிபுரி பழங்குடி மக்கள் வசிக்கின்றனர். மலைவாழ் மக்களை செங்குத்தான பாதையில் கொண்டு செல்வதில் சிரமம் ஏற்பட்டதால், சிட்டகாங் மலைப்பாதை மேம்பாட்டு வாரியம் 2015 ஆம் ஆண்டு இந்த மலையில் படிக்கட்டுகளை கட்டியது. இந்த மலையின் உச்சியை அடைய 300 படிகட்டுகள் ஏற வேண்டும். இப்படிக்கட்டுகள் படிப்படியாக உயரமான மலையை நோக்கி செல்கின்றன.

மேற்கோள்கள்
-----------

1. ↑  Hakim, Muhammad Javed (2021-08-22). "ঘুরে এলাম মায়ুং কপাল" (in bn). *Jugantor*. .
2. ↑  "পর্যটকদের নতুন আকর্ষণ খাগড়াছড়ির ‘মায়ুং কপাল’" (in bn). *CvVoice24*. 2019-10-04. .
3. ↑  "পর্যটনে নতুন সম্ভাবনা খাগড়াছড়ির 'মায়ুং কপাল'" (in bn). *Independent*. 2019-08-12. .
4. ↑  "Khagrachari Tourist Spot (Khagrachari Must Visit Place)". *Travel Place BD*. 30 January 2023 அன்று பார்க்கப்பட்டது.
**ரங்கஸ்தலம்** (***Rangasthalam***  (*English: lit. Stage*) என்பது ஒரு இந்திய தெலுங்கு காலகட்ட அதிரடி நாடகத் திரைப்படம் ஆகும். இதை சுகுமார் இயக்கியுள்ளார். படத்தை யூ. நவீன், வி. ரவிசங்கர் மற்றும் சி. வி. மோகன் ஆகியோர் மைத்ரி மூவி மேக்கர்ஸ் என்ற பதாகையின்கீழ் தயாரித்துள்ளனர். இப்படத்தில் நடிகர் ராம் சரண், சமந்தா ருத் பிரபு ஆகியோர் முதன்மைப் பாத்திரங்களிலும் ஆதி, ஜெகபதி பாபு, பிரகாஷ் ராஜ் ஆகியோர் பிற பாத்திரங்களில் நடித்துள்ளனர். படத்திற்கான இசையை தேவி ஸ்ரீ பிரசாத் அமைத்துள்ளார். இந்த படமானது அதிகாரப்பூர்வமாக பெப்ரவரி மாதம் சிரஞ்சீவியால் அதிகாரப்பூர்வமாக தொடங்கப்பட்டது. அதன் படப்பிடிப்பு 2017 ஏப்ரல் முதல் தொடங்கியது. 2018 மார்ச்சில் உலகளாவிய அளவில் இந்த திரைப்படம் வெளியிடப்பட்டது.

கதை
---

ஆந்திரத்தில் ரங்கஸ்தலம் என்ற விவசாய கிராமத்தில் கதை நடக்கிறது. அங்கே தனது டீசல் மோட்டாரைக் கொண்டு விவசாய நிலத்துக்குத் தண்ணீர் இறைத்துக்கொடுப்பதை ஒரு தொழிலாகச் செய்கிறார் சிட்டிபாபு (ராம் சரண்). அவருக்கு சரிவரக் காதுகேளாது என்பதால் கிராமத்து மக்கள் இவரை ‘சவுண்ட் இன்ஜினீயர்’ என்று பாசத்துடன் அழைக்கிறார்கள். இவர், அதே கிராமத்தைச் சேர்ந்த ராமலட்சுமியை (சமந்தா) கண்டதும் காதல்கொள்கிறார்.

சிட்டியின் சகோதரர் குமார் பாபு (ஆதி) துபாயிலிருந்து திருப்புகிறார். அவர் ஊருக்கு நல்லது செய்ய வேண்டும் என்று நினைக்கும் படித்த இளைஞர். அந்தக் கிராமத்தின் ஊராட்சி மன்றத் தேர்தலில் யாரையும் போட்டியிட விடாமல் தந்திரமாகத் தன்னையே அன்னபோஸ்ட்டாக தேர்ந்தெடுக்கச் செய்து 30 வருடங்களாகத் தலைவர் பதவியில் ஒட்டிக்கொண்டிருக்கிறார் பனீந்திர பூபதி (ஜெகபதிபாபு). மேலும் கிராமக் கூட்டுறவு சங்கக் கடன் என்ற போர்வையிலும் கந்துவட்டி கொடுத்தும் விவசாயிகளை மறைமுகமாக உறிஞ்சிக்கொண்டிருக்கிறார். இதை அறிந்துகொள்ளும் குமார் பாபு, கிராமவாசிகள் கடனிலிருந்து விடுபட உண்மையை உணர்த்தி அவர்களைப் பஞ்சாயத்து தலைவருக்கு எதிராகத் திருப்புகிறார். இதற்கிடையில் சிட்டிபாபு தன் காதலி மகாலட்சுமிக்கு கூட்டுறவுக் கடன் வாங்கித் தர முயலும் விவகாரத்தில் வில்லனின் ஆட்களுடன் ஏற்படும் உரசல் மோதலாகி சிறைக்குச் செல்கிறார்.

தம்பி சிறைக்குச் செல்ல காரணமாக இருந்த ஜெகபதிக்கு எதிராக பஞ்சாயத்துத் தேர்தலில் போட்டியிடும் குமார் பாபு, பிராகாஷ்ராஜ் உதவியுடன் வெல்கிறார். ஆனால் குமார் பாபு கொல்லப்படுகிறார். சகோதரன் சாவுக்குக் காரணமான வில்லனை சிட்டிமாபு எப்படி பழிவாங்குகிறார் என்பதுவே கதை.

பாத்திரங்கள்
------------

* ராம் சரண் (சிட்டிபாபு)
* சமந்தா ருத் பிரபு (ரமலட்சுமி)
* பேபி அண்ணி (சிட்டிபாபுவின் தங்கை)
* ஜெகபதி பாபு (ரங்கஸ்தலம் ஊராட்சித் தலைவரான பனீந்திர பூபதி)
* ஆதி (சிட்டிபாபுவின் அண்ணன், குமார் பாபு)
* அனசுயா பரத்வாஜ் (ரங்கம்மா)
* பிரகாஷ் ராஜ் (தக்‌ஷின் மூர்த்தி, உள்ளூர் ச.ம.உ)
* மகேஷ் அச்சந்தா (சிட்டிபாபுவின் நெருங்கிய உதவியாளர்)
* நரேஷ் (சிட்டிபாபுவின் தந்தை, கோடீஸவர ராவ்)
* ரோகினா (சிட்டிபாபுவின் தாய்)
* பிரம்மாஜி (பிடிஓ தேர்தல் குழு)
* பூஜிதா பொன்னதா (குமார் பாபுமீது காதல் கொண்ட பத்மா)
* ராஜேஷ் திவாகர் (கூட்டுறவு சங்கச் செயலாளர்)
* கீதுப் ஸ்ரீனு (ஒரு விவசாயி)
* சீஷு (விவசாயி)
* பூஜா ஹெக்டே (கௌரவ வேடம்)
* ராஜீவ் கனகாலா (ரங்கமாவின் கணவராக கௌரவ வேடம்)
* பத்மஜா (தக்‌ஷிமா மூர்த்தியின் மனைவி)

மேற்கோள்கள்
-----------

1. ↑
2. ↑  "Chiranjeevi launches Ram Charan-Sukumar's 'RC11'". தி டைம்ஸ் ஆஃப் இந்தியா. 1 May 2017 அன்று பார்க்கப்பட்டது.
**தி லெசன்ட் ஆஃப் பகத் சிங்** 2002ல் இந்தி மொழியில் வெளிவந்த பகத் சிங்கின் வாழ்க்கை வரலாற்றுப் படமாகும். இதற்கு சிறந்த இந்தி படத்திற்கான தேசிய விருது கிடைத்தது.

கதைச்சுருக்கம்
--------------

பிரித்தானிய இந்தியாவில் மார்சு 23, 1931ல் பகத் சிங், சுக்தேவ், ராஜ்குரு ஆகியோரை லாகூர் சிறையில் தூக்கிலிடுகின்றனர். காந்தியிடம் தங்களுக்கு அவர்களை தூக்குத்தண்டனையில் இருந்து காப்பாற்றுவதற்கு வழியிருந்தும் ஏன் தூக்குத்தண்டனை ஒப்புதல் அளித்து காந்தி-இர்வின் ஒப்பந்தத்தில் கையெழுத்திட்டார் என்று கேட்கிறார்கள். அவரை அங்கே சந்திக்கும் பகத்சிங்கின் தந்தையின் பார்வையில் பகத்சிங்கின் வரலாறு விரிகிறது. அதில் அவர் ஒத்துழையாமை இயக்கத்தில் சேர்ந்தது, காந்தி ஒத்துழையாமையை கைவிட்டவுடன் அவர் காந்தியை வெறுத்தது, அவரது கல்லூரி வாழ்க்கையில் சுக்தேவுடன் நட்பானது, இந்துசுத்தான் குடியரசு அமைப்பு இணைந்தது, சந்திரசேகர ஆசாத்துடன் அவரின் நட்பு, லாலா லசுபதி ராயுடன் சிமான் கமிசன் எதிர்ப்பு போராட்டத்தில் கலந்து கொண்டது, லாலாலசுபதி ராயை அடித்துக்கொன்ற சான்டர்சு என்ற பிரித்தானிய அதிகாரியை கொலை செய்தல், அதற்காக அவர் கைது செய்யப்பட்டு சிறையில் தூக்கிலிடப்பட்டது போன்ற காட்சிகளுடன் படமாக்கி இருக்கின்றனர்.

பாத்திர அமைப்பு
---------------

* பகத் சிங் - அஜய் தேவ்கான்
* சந்திரசேகர ஆசாத் - அகிலேந்திர மிசுரா
* ராம் பிரசாத் பிசுமில் - கனேசு யாதவ்
* சுக்தேவ் தபார் - சுசந்த் சிங்
* சிவராம் ராஜ்குரு - சந்தோசு

மேற்கோள்கள்
-----------

1. ↑  Box Office India. "Top Earners 2002". boxofficeindia.com. 2012-07-21 அன்று மூலம் பரணிடப்பட்டது. April, 2010 அன்று பார்க்கப்பட்டது. Check date values in: `|accessdate=` (உதவி)
குமார சரசுவதி ஒரு பெண்பால் தமிழ்ப்புலவர். கிருட்டிண தேவராயர் காலத்தவர். இவர் பாடியனவாக இரண்டு பாடல்கள் தமிழ் நாவலர் சரிதையில் உள்ளன.

கிருட்டிண பூபாலன்
-----------------

கிருட்டிண பூபாலன் என்பவனை காதலித்த ஒருத்தி ஏங்கி வருந்துவதாக இந்தப் பாடல் எழுதப்பட்டுள்ளது. இரட்டுற மொழிதல் வகை பாடலாக இப்பாடல் அமைந்துள்ளது. பாடலில் இவன் **ஒட்டியன்** எனக் குறிப்பிடப்பட்டுள்ளான். 

**பெண்** - காதல் நினைவால் ஆடை நழுவுகிறது. உன்னை வணங்குகிறேன். அந்தக் கைகளில் வளையல்களை இழந்துவிட்டேன். தோள் மெலிந்ததால் கடகமும் நழுவுகின்றன. கிருட்டிண பூபாலா! உன்னைப் போரில் கண்டதும் பின்னிட்டு ஓடிய ஒட்டர நாட்டான் போல் ஆடை, வளையல், கடகம் ஆகியவை ஓடுகின்றன.

**கிருட்டிண பூபாலன்** - இவனிடம் தோற்று ஒட்டியான் கலிங்க நாட்டை இழந்து ஓடினான். தன்னைத் துதிக்கும் சங்கக் கூட்டத்தாரை இழந்தான். கடக நாட்டையும்  இழந்தான். மலர் மாலையிம் பொன்னணிகளும் அணிந்தவன்.

அபிராமன்
--------

இது அபிராமன்மீது பாடிய வசைப்பாட்டு. இவன் என்ன கூத்தாடினாலும் அஞ்சமாட்டான்; கொடுக்கவும் மாட்டான். ‘பேட்டி சோத்தாட்டவை’ என்னும் தாசிக்குத் தொண்டு செய்பவன். ஆத்தாளின் விழுப்புரம், ஆளும் அம்பிநகர் ஆகியவற்றின் பெயரையும், குலத்தையும் கெடுக்க வந்தவன்.

மேற்கோள்
--------

1. ↑  தமிழ் நாவலர் சரிதை, ஔவை துரைசாமிப்பிள்ளை ஆய்வுரை, சைவ சித்தாந்த நூற்பதிப்புக் கழகம், சென்னை, வெளியீடு, முதல் பதிப்பு 1949 - பக்கம் 195-197
2. ↑  Cuttack
3. ↑  கலிங்கம் இழந்து துதிக்கைச் சங்கம் தோற்று   

மெலிந்து கடகம் நழுவ விட்டாள் - மலிந்த மலர்ப்  

பொன் இட்ட மான கிருட்டிண பூபாலா உன்றனுக்குப்  

பின்னிட்ட ஒட்டியன் போல் பெண்
4. ↑   கூத்தாடில் அஞ்சக் கொடுக்காவரே பேட்டிச்  

சோத்தாட்டவை வேசித் தொண்டனே - ஆத்தாள்  

அந்த விழுப்புரமும் அம்பி நகரும் கெடுக்க   

வந்த குலாமா அபிராமா
**லூஜ்** (*Luge*) குளிர்கால விளையாட்டுக்களில் இடம்பெறும் உடல் திறன் விளையாட்டு ஆகும். இப்போட்டிகளில் ஒருவர் அல்லது இருவர் பயணிக்கத்தக்க சிறு இசுலையில் மல்லாந்து படுத்தவாறு (தலை மேலாகவும் கால்கள் முன்புறம் நீட்டியவாறும்) செல்வர். கால்களால் இசுலையின் கைப்பிடிகளை வலித்தும் அல்லது எதிர் தோள்பட்டையில் அழுத்தம் கொடுத்தும் செல்லும் திசையை மாற்றவியலும். பந்தய இசுலைகள் ஒற்றையருக்கு 21–25 கிலோகிராமாகவும் (46–55 பவு) ஆகவும் இரட்டையருக்கு 25–30 கிலோகிராமாகவும் (55–66 பவு) உள்ளது. இவ்வாறான இசுலைகளில் சறுக்கும் மூன்று விளையாட்டுக்களான பாப் இசுலெட், எலும்புக்கூடு பனிச்சறுக்கு மற்றும் லூஜில் இதுவே மிகவும் விரைவானதும் அபாயகரமானதும் ஆகும். இதில் போட்டியாளர்கள் 140 மணிக்கு கிமீ (87 மை/மணி) பயணிக்க இயலும். 2010 குளிர்கால ஒலிம்பிக் விளையாட்டுக்களுக்கு முன்னதாக கனடாவில் நடந்த போட்டியொன்றில் ஆத்திரியாவைச் சேர்ந்த மானுவல் ப்ஃபிஸ்டர் மிக விரைவான சாதனையாக 154 மணிக்கு கிமீ (95.69 மை/மணி) எட்டியுள்ளார்.வான்கூவரில் நடந்த 2010 குளிர்கால ஒலிம்பிக் விளையாட்டுப் போட்டிகள் போது தடகளம் மிகவும் விரைவான ஒன்றாக கூறப்பட்ட முறையீடுகளிடையே சியார்சியாவின் போட்டியாளர் பயிற்சியின்போது உயிரிழந்தார். 

லூஜ் என்ற சொல் முதன்முதலில் 1905இல் பயன்படுத்தப்பட்டுள்ளது; இதன் மூலம் சுவிட்சர்லாந்தின் பிரான்சிய வழக்கிலிருந்து *சிறு பனிச்சறுக்கு ஊர்தி* எனப் பொருள்படும் கால்லிய வேரிலிருந்து வந்துள்ளதாக அறியப்படுகிறது. 

  

Luge sled, with steel runners removed.
A young luger on the start ramp at the Utah Olympic track.

மேற்சான்றுகள்
-------------

1. ↑  "Rules & Policies". usaluge.org. 2011-11-25 அன்று பார்க்கப்பட்டது.
2. ↑  "Whistler's fast luge track poised risky". News.xinhuanet.com. 2010-02-13. 2011-11-25 அன்று பார்க்கப்பட்டது.
3. ↑  "Online Etymology Dictionary". Etymonline.com. 2011-11-25 அன்று பார்க்கப்பட்டது.
**குமரி மலர்**  1940 களின் முற்பகுதியில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் ஏ. கே. செட்டியார் ஆவார். இது துணுக்குச் செய்திகளைத் தொகுத்து வெளியிட்டது. ஏ.கே.செட்டியார் தமது பயணக் கட்டுரைகள் அனைத்தையும் இந்நூலின் வழியேதான் பதிப்பித்தார்.

வரலாறு
------

இரண்டாம் உலகப் போர் நடந்து கொண்டிருந்த காலத்திலும் அதற்குப் பிந்திய சில ஆண்டுகளிலும் (1940 களின் முற்பகுதியில்) புதிய இதழ்களை துவங்கி நடத்துவதற்கு அரசால் அனுமதி மறுக்கப்பட்டு வந்தது.

இந்த நெருக்கடி நிலையை மீறிச் சமாளிக்கும் விதத்தில் ஏ. கே. செட்டியார் ஒரு வழி கண்டுபிடித்தார். பத்திரிகை போலவும்- ஆனால் முறையான ஒரு பத்திரிகையாக இல்லாமல் புத்தகம் போலவும், ஆயினும் நேரான ஒரு புத்தகமாக அமையாது-'மாத வெளியீடு' ஆக ஒரு மலர் பிரகரிக்கலாம் என்று கண்டு, 'குமரி மலர்’ என்ற மாதம் ஒரு புத்தக வெளியீட்டைத் துவக்கினார். ‘குமரி மலர்' காட்டிய வழியில் தொடர்ந்து ஏகப்பட்ட மலர்கள் தமிழகத்தில் அந்நாட்களில் தோன்றின.

இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

உசாத்துணைகள்
------------

* நாள் ஒரு நூல்

குறிப்புகள்
-----------

1. ↑  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 44–54. 13 நவம்பர் 2021 அன்று பார்க்கப்பட்டது.
**லூசினிக்கி அரங்கு** (*Luzhniki Stadium*, உருசியம்: стадион «Лужники», பஒஅ: [ஸ்தாஜியோன் லூஸ்னிக்கி]) என்பது உருசியாவின் தேசிய விளையாட்டரங்கம் ஆகும். இது தலைநகர் மாஸ்கோவில் அமைந்துள்ளது. மொத்த 81,000 இருக்கைகளைக் கொண்ட இவ்வரங்கு உருசியாவின் மிகப் பெரிய காற்பந்து விளையாட்டரங்கமும், ஐரோப்பாவில் உள்ள பெரிய விளையாட்டரங்குகளில் ஒன்றும் ஆகும். இது லூசினிக்கி ஒலிம்பிக் வளாகத்தின் ஒரு பகுதி ஆகும். மாஸ்கோ நகரின் மத்திய நிருவாக வட்டத்தில் காமோவ்னிக்கி மாவட்டத்தில் அமைந்துள்ளது.

1980 ஒலிம்பிக் போட்டிகளின் போது லூசினிக்கி அரங்கு முக்கிய விளையாட்டரங்கமாகத் திகழ்ந்தது. ஒலிம்பிக் ஆரம்ப நிகழ்வு, இறுதி நிகழ்வு, மற்றும் பல போட்டிகள் இங்கு நிகழ்ந்தன. ஐகாசச இவ்வரங்கத்தை நான்காம் தரத்தில் நிர்ணயித்துள்ளது. இவ்வரங்கில் 1999 இல் ஐரோப்பியக் கிண்ண இறுதிப் போட்டி இடம்பெற்றது. 2018 உலகக்கோப்பை காற்பந்து போட்டிகளில் லூசினிக்கி அரங்கு முக்கிய விளையாட்டரங்காக அறிவிக்கப்பட்டது. இச்சுற்றின் இறுதிப் போட்டி உட்பட ஏழு போட்டிகள் இங்கு நடைபெறவிருக்கின்றன.

சோவியத் காலத்தில் மாஸ்கோ ஸ்பர்த்தாக் விளையாட்டுக் கழகத்தின் கால்பந்து விளையாட்டுகள் இவ்வரங்கிலேயே நடத்தப்பட்டு வந்தன. தற்போது உருசிய தேசிய காற்பந்து அணியின் விளையாட்டுகள் முக்கியமாக நடத்தப்படுகின்றன.

1982 லூசினிக்கி பேரழிவு
-----------------------

லூசினிக்கி அரங்கில் 1982 அக்டோபர் 20 அன்று ஸ்பர்த்தாக், மற்றும் டச்சு ஆர்லெம் அணிகளுக்கு இடையில் இடம்பெற்ற யூஈஎஃப்ஏ யூரோப்பா கூட்டிணைவு விளையாட்டுப் போட்டி ஒன்றின் போது ஏற்பட நெரிசலில் 66 பேர் உயிரிழந்தனர்.

மேற்கோள்கள்
-----------

1. ↑
2. ↑  Flanagan, Aaron (2017-09-22). "Russia World Cup final venue completed as new look Luzhniki Stadium is revealed". *mirror*. .
3. ↑  1980 Summer Olympics official report. பரணிடப்பட்டது 18 நவம்பர் 2008 at the வந்தவழி இயந்திரம் Volume 2. Part 1. pp. 48-51.
4. ↑  "Moscow to host Champions League final on natural grass". *ஈஎஸ்பிஎன்*. 5 October 2006. .
5. ↑  Зайкин, В. (20-07-1989).  (in உருசியம்)*இஸ்வெஸ்தியா* (202).. பார்த்த நாள்: 20-10-2018.

வெளி இணைப்புகள்
---------------

விக்கிமீடியா பொதுவகத்தில்,  
 ***லூசினிக்கி அரங்கு***   
என்பதின் ஊடகங்கள் உள்ளன. 

* Official website

| * பா
* உ
* தொ
2018 உலகக்கோப்பை காற்பந்து விளையாட்டரங்குகள் |
| --- |
| 
* கலினின்கிராத் அரங்கு (கலினின்கிராத்)
* கிரெத்தோவ்சுக்கி அரங்கு (சென் பீட்டர்ஸ்பேர்க்)
* லூசினிக்கி அரங்கு (மாஸ்கோ)
* அத்கிறீத்தியே அரங்கு (மாஸ்கோ)
* கசான் அரங்கு (கசான்)
* நீசுனி நோவ்கோரத் அரங்கு (நீசுனி நோவ்கோரத்)
* கொசுமசு அரங்கு (சமாரா)
* வோல்கோகிராட் அரங்கு (வோல்கோகிராட்)
* மோர்தோவியா அரங்கு (சரான்சுக்)
* ரஸ்தோவ் அரங்கு (தொன்-மீது-ரசுத்தோவ்)
* பிஸ்த் ஒலிம்பிக் அரங்கு (சோச்சி)
* மத்திய அரங்கு (எக்கத்தரீன்பூர்க்)

 |
**கட்டு கல்யாணம் (Kettu Kalyanam)** என்றும் **தாலிக்கட்டு** என்பது தென்னிந்திய மாநிலமான கேரளாவின் சமந்தன், நாயர், மாரன், அம்பலவாசி போன்ற சமூகங்களின் விரிவான திருமண விழாவின் பெயராகும். 

பழக்கவழக்கங்கள் பிராந்தியத்திற்கு பிராந்தியத்திற்கும் சாதி முதல் சாதி வரை வேறுபடுகின்றன. கட்டு கல்யாணம் என்று அழைக்கப்படும் இந்த விரிவான சடங்குத் திருமணத்தை மணமகள் ஏற்கனவே செய்திருந்தால் மட்டுமே சம்பந்தம் நடைபெறும். கட்டு கல்யாணம் என்பது ஒரு விழாச்சடங்காகும். விழா சடங்குகளுக்குப் பிறகு மணமகன் தனது வீட்டிற்குத் திரும்புவார். மணமகளை மீண்டும் சந்திக்க மாட்டார். விழா முடிந்த உடனேயே மலபாரின் சில பகுதிகளில் முறையான விவாகரத்தும் செய்யப்படுகிறது. வேறு சில பகுதிகளில் மணமகன் சிறுமியுடன் (அந்த பெண் திருமண வயதுடையவள் என்றால்) சம்பந்தத்திற்குள் நுழைந்து நடைமுறையில் கணவனாக மாறுகிறான். இந்த நடைமுறை வடக்கு மலபாரில் செய்யப்படவில்லை. 

மத்திய கேரள நாயர்கள் மத்தியில், ஒவ்வொரு பத்து அல்லது பன்னிரண்டு வருடங்களுக்கும் ஒவ்வொரு பரம்பரையும் அதன் பழமையான மூதாதையர் இல்லத்தில் ஒரு பிரமாண்டமான விழாவை நடத்தியது. அந்த காலத்தில் ஒரு தலைமுறையின் வம்சாவளியைச் சேர்ந்த முதிர்ச்சியற்ற பெண்கள் அனைவரும் "இணங்கர்" குழுக்களின் ஆண்களால் சடங்கு முறையில் திருமணம் செய்து கொண்டனர். (இணைக்கப்பட்ட அண்டை உறவினர் குழுக்கள் மணப்பெண்களைப் போன்ற ஒரே குடும்பக் குழுவைச் சேர்ந்தவை அல்ல) இந்த விழா, தாலிக்கட்டுகல்யாணம் என அழைக்கப்படுகிறது. 

விழாவில், ஒவ்வொரு மணமகனும், அருகிலுள்ள ஒவ்வொரு வீட்டின் பிரதிநிதிகளின் நிறுவனத்திலும், தனது மணமகளின் கழுத்தில் ஒரு தங்க ஆபரணத்தை (தாலி) கட்டுவார். ஒவ்வொரு தம்பதியும் மூன்று நாட்களும், இரவுகளிலும் மூதாதையர் வீட்டின் ஒரு அறையில் ஒதுங்கியிருப்பர். நான்காம் நாள் மணமகன் புறப்பட்டுவிடுவார். அவருக்கு மேலதிக கடமைகள் எதுவும் இல்லை, அவர் மணமகளை மீண்டும் பார்வையிட தேவையில்லை. 

தாலி சடங்கிற்குப் பிறகு, ஒரு பெண் ஒரு முதிர்ந்த பெண்ணின் அந்தஸ்தை அடைந்ததாகக் கருதப்பட்டாள். அவளுடைய பரம்பரையை நிலைநிறுத்த குழந்தைகளைத் தாங்கத் தயாராக இருந்தாள். 

தாலி விழா என்பது பரம்பரையாகவும், இணங்கு குழுவுக்கு இடையிலான ஒரு மத சடங்கும், சட்ட விழாவுமாகும். இதனால் வெகுஜன திருமணத்தின் ஒரு வடிவமாகவும் இதைக் காணலாம்.

குறிப்புகள்
-----------

1. ↑  Cathleen Gough, **Matrilinear Kinship**, 1961 University of California Press Ltd: Berkeley and Los Angeles, pp 328 - 329 Retrieved from
செங்கண்மா என்பது ஓர் ஊர். இங்கிருந்த வள்ளல் செங்கண்மாத்து வேள் நன்னன் சேய் நன்னன். இவன் மலைபடுகடாம் என்னும் நூலில் புலவர் இரணியமுட்டத்துப் பெருங்குன்றூர்ப் பெருங்கௌசிகன் என்பவரால் பாராட்டப் பட்டவன்.

செங்கண்மா இருப்பிடம்
--------------------

செங்கண்மா என்னும் ஊரின் இருப்பிடம் பற்றி இருவேறு கருத்துகள் நிலவிவருகின்றன.

### தமிழ்நாட்டிலுள்ள செங்கம்

தமிழ்நாட்டில் திருவண்ணாமலை மாவட்டத்தில் செய்யாறு என்னும் ஆற்றங்கரையில் அமைந்துள்ள இரண்டாவது பெரிய நகரம் செங்கம். இதுதான் சங்ககாலத்து நன்னன் (மலைபடுகடாம் நூலின் பாட்டுடைத் தலைவன்) இருந்த ஊர் என்று அறிஞர்கள் சிலர் கருதுகின்றனர்.1

### கேரள மாநிலத்தில உள்ள சிய்யாறம் Chiyyaram

கேரள மாநிலத்திலுள்ள சிய்யாறம் என்னும் ஊரே சேயாறு என்னும் பெரியாறு பாயும் செங்கண்மா என்றும் அறிஞர்கள் கருதுகின்றனர்.2

#### ஆரிப் படுகர்

மலைபடு கடாம் ஆரிப் படுகர் அளிக்கும் விருந்தைக் குறிப்பிடுகிறது. ஆற்றுப் படுகைகளில் வாழ்பவர் படுகர் எனப்பட்டனர். இவர்கள் நீலகிரி மலையில் வாழ்ந்த சங்ககாலப் படுகர் எனக் கருதுகின்றனர்.2 இதன் அடிப்படையிலும், மலைபடுகடாம் நூலில் கூறப்படும் மலையேறும் வழி பற்றிய குறிப்புகளையும் அடிப்படையாகக் கொண்டு சிய்யாறம் என்னும் ஊரே செங்கண்மா என்பர்.

மேற்கோள்
--------

1 பத்துப்பாட்டு ஆராய்ச்சி, டாக்டர். மா. இராசமாணிக்கனார், சென்னைப் பல்கலைக் கழக வெளியீடு.  

2 பத்துப்பாட்டு செய்தி உரை, பொதுவன் ஆடிகள், (2009)
வடகிழக்கு சீனாவை உள்ளடக்கிய கரையோர வடகிழக்கு ஆசியா
கிழக்கு ஆசியாவின் முக்கிய நாடுகள் வடகிழக்கு ஆசியாவின் மையமாக இருக்கின்றன
**வடகிழக்கு ஆசியா** என்பது ஆசியாவின் ஒரு பகுதியாகும். 

இச்சொல் 1930களில் அமெரிக்க வரலாறாளர் இராபர்ட் கெர்னெரால் உபயோகப்படுத்தப்பட்டது. அவரது வரையறையின்படி "வடகிழக்கு ஆசியா" என்பது மங்கோலியப் பீடபூமி, மஞ்சூரிய சமவெளி, கொரியத் தீபகற்பம் மற்றும் மேற்கே பைக்கால் ஏரியிலிருந்து கிழக்கே அமைதிப் பெருங்கடல் வரை உள்ள உருசிய தூரக் கிழக்குப் பகுதிகளின் மலைப்பாங்கான பகுதிகளையும் உள்ளடக்கியதாகும்.

உசாத்துணை
---------

### ஆதாரங்கள்

* Narangoa, Li (2014). *Historical Atlas of Northeast Asia, 1590-2010: Korea, Manchuria, Mongolia, Eastern Siberia*. New York: Columbia University Press. பன்னாட்டுத் தரப்புத்தக எண்:9780231160704.

வெளி இணைப்புகள்
---------------

* Center for Northeast Asian Policy Studies பரணிடப்பட்டது 2010-02-04 at the வந்தவழி இயந்திரம் - *Brookings Institution*
* Kimura, Takeatsu - International Collation of Traditional and Folk Medicine - Northeast Asia - யுனெசுகோ

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* VIAF

 |
**சுப்பிரமணியம் சபாரத்தினம்** (26 சூன் 1930 — 11 மார்ச் 2013) ஈழத்துப் பத்திரிகையாளர், எழுத்தாளர். *சசிபாரதி* என்ற பெயரில் சிறுகதைகள் எழுதியவர். யாழ்ப்பாணத்தில் இருந்து வெளிவந்த ஈழநாடு பத்திரிகையின் ஆசிரியராகப் பணியாற்றியவர். இறுதிக் காலத்தில் புலம் பெயர்ந்து தமிழ்நாட்டில் திருச்சியில் வாழ்ந்து வந்தார்.

வாழ்க்கைச் சுருக்கம்
--------------------

சுப்பிரமணியம்-செல்லம்மா ஆகியோருக்கு புங்குடுதீவு 6ம் வட்டாரத்தில் பிறந்தவர் சபாரத்தினம். 1951 ஆம் ஆண்டில் கொழும்பில் இருந்து வெளியான வீரகேசரி பத்திரிகையில் ஒப்புநோக்காளராக பணியில் சேர்ந்த இவர் 1961 இல் ஈழநாடு பத்திரிகை யாழ்ப்பாணத்தில் தினசரியாக ஆரம்பிக்கப்பட்டதும் அதில் இணைந்துகொண்டார். முதலில் செய்தி ஆசிரியராகவும் பின்னர் வாரமலர் ஆசிரியராகவும் 25 ஆண்டுகளாகப் பணியாற்றினார். ஈழநாடு பத்திரிகை நிறுவனத்திலிருந்து ஓய்வுபெற்ற பின்னர் சிறிது காலம் முரசொலி பத்திரிகையிலும் பணிபுரிந்தார். யாழ் இலக்கிய வட்டத்தின் தலைவராகப் பல ஆண்டுகள் பணியாற்றினார்.

சிறுகதைகள், குட்டிக்கதைகள் பல எழுதியவர். நூல்களாகவும் இவற்றை வெளியிட்டார். இவரது குட்டிக் கதைகள் நூல் ஆங்கிலத்திலும் வெளியாகியுள்ளது. 
ஈழநாடு பத்திரிகையில் இவர் எழுதி வெளிவந்த ஆசிரியத் தலையங்கங்களைத் தொகுத்து 'ஊரடங்கு வாழ்வு' என்னும் நூல் 1985 ஆம் ஆண்டில் தமிழியல் வெளியீடாக வெளிவந்தது.

வெளி இணைப்புகள்
---------------

* மூத்த பத்திரிகையாளரும் எழுத்தாளருமான சசிபாரதி சபாரத்தினம் காலமானார், இனியொரு
* திரு சுப்பிரமணியம் சபாரத்தினம் பரணிடப்பட்டது 2013-03-15 at the வந்தவழி இயந்திரம்
**எம். ஜி. சோமன்** (*M. G. Soman*) (28 செப்டம்பர் 1941–12 திசம்பர் 1997), ஓர் இந்திய திரைப்பட நடிகரும், முன்னாள் இந்திய வான்படை பணியாளரும் ஆவார். இவர் பொதுவாக மலையாளத் திரைப்படங்களில் எதிர்மறை வேடங்களில் தோன்றினார். 70களின் பிற்பகுதியிலும் 80களின் முற்பகுதியிலும் மலையாளத் திரையுலகில் முன்னணி நடிகர்களில் ஒருவராக இருந்தார். இவர் தமிழில் அவள் ஒரு தொடர்கதை, நாளை நமதே, குமார விஜயம், விமான நிலையம் ஆகிய படங்களிலும் நடித்துள்ளார்.

சுயசரிதை
--------

இவர், சோமசேகரன் நாயராக கோணி குடுக்கி இல்லத்து வீட்டில் கோவிந்த பணிக்கர் - பி.கே. பவானி அம்மா ஆகியோருக்கு, திருவிதாங்கூரின் திருவல்லாவில் 28 செப்டம்பர் 1941இல் பிறந்தார். இவர் திருவல்லாவில் ஆரம்பக் கல்வியைப் பெற்றார். ஏழாம் வகுப்பில் படிக்கும் போது இவர் தனது நண்பருடன் ஒரு நாடகக் குழுவை ஆரம்பித்து *மணல்தாரிகள் கர்ஜிக்குன்னு* என்ற நாடகத்தை நடத்தினார். பின்னர், சங்கனாச்சேரியில் கல்லூரி படிப்பை முடித்து இந்திய வான்படையில் சேர்ந்தார். சோமன் கொட்டாரக்கார ஸ்ரீதரன் நாயரின் "ஜெயஸ்ரீ" நாடகக் குழுவுடன் சேர்ந்து பின்னர் திரைப்படத் துறைக்குச் சென்றார். இவர் கேரள மக்கள் கலைக் கழகத்திலும் பணிபுரிந்தார். 197இல் பி. என். மேனன் இயக்கிய "காயத்ரி" இவரது முதல் படம். இவர் 1976 முதல் 1983 வரை ஒரு நாயகனாக நடித்தார். பின்னர் வில்லன், நகைச்சுவை, துணை வேடங்களில் நடித்தார். 1977ஆம் ஆண்டில் ஐ. வி. சசி இயக்கத்தில் வெளியான *இதா இவிடே வரே* இவரது மிகப்பெரிய வெற்றிப் படமானது. பின்னர், மிகவும் பரபரப்பான நடிகராக உயர்ந்தார். 1978 வாக்கில், சோமன் 42 படங்களில் நாயகனாக நடித்தார். இது இன்றுவரை ஒரு சாதனையாக இருந்தது. 1984க்குப் பிறகு, இவர் கதாநாயக பாத்திரங்களிலிருந்து குணச்சித்திர வேடங்களுக்கு மாறினார். 1997ஆம் ஆண்டில், ஜோஷியின் இயக்கத்தில் வெளியான *லேலம்* இவரது கடைசிப் படமாகும். இதில் ஆனக்காட்டில் ஈப்பச்சனாக இவரது நடிப்பு விமர்சன ரீதியாக மிகவும் பாராட்டப்பட்டது.

இவர் 1991இல் *பூமிகா* என்ற ஒரு மலையாளத் திரைப்படத்தை தயாரித்தார். இது ஐ.வி.சசி இயக்கியிருந்தார். ஜெயராம், சுரேஷ் கோபி, முகேஷ், ஊர்வசி போன்றோர் நடித்திருந்தனர்.

இறப்பு
------

இவர் 12 திசம்பர் 1997 அன்று மஞ்சள் காமாலை காரணமாக தனது 56 வயதில் இறந்தார்.

குடும்பம்
---------

சோமன் சுஜாதா என்பவரை மணந்தார். இவர்களுக்கு சஜி சோமன் என்ற மகனும் சிந்து என்ற மகளும் உள்ளனர். இவரது மகன் சஜியும் சில திரைப்படங்களில் நடித்தார்.

மேற்கோள்கள்
-----------

1. 1 2  "CiniDiary". CiniDiary. 8 July 2011 அன்று மூலதளத்திலிருந்து பரணிடப்பட்டது எடுக்கப்பட்டது. 15 January 2011 அன்று பார்க்கப்பட்டது.
2. ↑  "Archived copy". 2 December 2013 அன்று மூலம் பரணிடப்பட்டது. 26 November 2013 அன்று பார்க்கப்பட்டது.CS1 maint: archived copy as title (link)
3. ↑  "ശങ്കു. എം.പി". *CiniDiary* (மலையாளம்). p. 51. 19 June 2015 அன்று மூலம் பரணிடப்பட்டது. 5 May 2019 அன்று பார்க்கப்பட்டது.
4. ↑  "സോമേട്ടന്‍ മരണം പ്രവചിച്ചിരുന്നു" (in ml). *மங்களம் பப்ளிகேஷன்ஸ்*. 11 December 2013. .
5. ↑  "സോമനില്ലാതെ പതിനഞ്ചു വര്‍ഷം" (in ml). *மங்களம் பப்ளிகேஷன்ஸ்*. 9 December 2012. .

வெளி இணைப்புகள்
---------------

* ஐ.எம்.டி.பி இணையத்தளத்தில் எம். ஜி. சோமன்
**எம். ஜே. ஜமால் முஹைய்யதீன்** (*M. J. Jamal Mohideen*) இவர் ஓர் இந்திய அரசியல்வாதியும், தமிழ்நாட்டின் தற்போதைய திண்டுக்கல் மாவட்டத்தில் (அப்போதைய மதுரை மாவட்டம்) 1957 ஆம் ஆண்டு திண்டுக்கல் சட்டமன்றத் தொகுதியிலிருந்து தேர்ந்தெடுக்கப்பட்ட முன்னாள் சட்டமன்ற உறுப்பினர் ஆவார். திண்டுக்கல் சட்டமன்றத் தொகுதியில் இந்திய ஒன்றிய முஸ்லிம் லீக் சார்பாக தேர்ந்தெடுக்கப்பட்டார்.

பிறப்பு
-------

இவர், 1904 ஆகத்து 15 அன்று திண்டுக்கல்லில் பிறந்தார்.

முஸ்லிம் லீக்கில்
-----------------

சுதந்திரத்திற்கு முந்தைய காலகட்டத்தில் முஸ்லிம் லீக்கில் சென்னை மாகாண கௌரவ செயலாளராக பொறுப்பு வகித்தார்.

பொறுப்புகள்
-----------

* தென்னிந்திய தோல் வியாபாரிகள் சங்கத் துணைத்தலைவர்
* தோல் ஏற்றுமதி மேம்பாட்டு அமைப்பின் சங்கத் துணைத்தலைவர்
* 1951 முதல் 1966 வரை ஜமால் முகமது கல்லூரியின் நிறுவனச் செயலாளர் ,
* நிர்வாக சபை உறுப்பினர் - மத்திய தோல் நிறுவனம், சென்னை
* விற்பனை வரி ஆலோசனைக் குழு உறுப்பினர்
* சென்னைப் பல்கலைக்கழக செனட் உறுப்பினர்
* உறுப்பினர், இந்திய தரநிலை நிறுவனம்
* உறுப்பினர், இந்திய விவசாய ஆராய்ச்சி அமைப்பு

மேற்கோள்கள்
-----------

1. ↑  தமிழக சட்டமன்ற உறுப்பினர் விபரம்
2. ↑  PROFILE OF THE COLLEGE
3. ↑  PROFILE OF THE COLLEGE
சிபவுகாமாவிலிருந்து கிடைத்த பரந்த மற்றும் அதிக பளபளப்பு கொண்ட பித்தளை-மஞ்சள் கியூபானைட்டு படிகம், kiyUpek (அளவு: 1.7 x 1.0 x 0.7 cm)
**கியூபானைட்டு** *(Cubanite)* என்பது CuFe2S3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். தாமிரம், இரும்பு, கந்தகம் ஆகிய தனிமங்கள் கலந்துள்ள இக்கனிமம் மஞ்சள் நிறத்தில் காணப்படுகிறது. 

கியூபா நாட்டில் ஓரியண்ட் மாகாணத்தின் மாயாரி-பராகோவா பட்டையில் 1843 ஆம் ஆண்டு முதன்முதலாக கியூபானைட்டு கண்டுபிடிக்கப்பட்டது. 

உயர் வெப்பநிலையில் நீர்வெப்ப படிவுகளில் கியூபானைட்டு தோன்றுகிறது. இக்கனிமத்துடன் பைரோடைட்டு, பெண்டியண்டைட்டு சால்கோபைரைட்டு உள்ளிட்ட கனிமங்களுடன் சேர்ந்து கியூபானைட்டு கிடைக்கிறது. சால்கோபைரைட்டின் உருகிய பாறை பிரிவிலிருந்து 200 முதல் 210° செல்சியசு வெப்பநிலைக்கும் குறைவான வெப்பநிலையில் கியூபானைட்டு தோன்றுகிறது. கரிமப்பாறை வேதியெரிகல் விண்வீழ் கற்களிலிருந்தும் கியூபானைட்டு கனிமம் கிடைப்பதாக கருதப்படுகிறது .

மேற்கோள்கள்
-----------

1. 1 2  Mindat.org
2. 1 2 3  Handbook of Mineralogy
3. 1 2  Webmineral

* Schumann, Walter (1991). *Mineralien aus aller Welt*. BLV Bestimmungsbuch (2 ). பக். 223. பன்னாட்டுத் தரப்புத்தக எண்:3-405-14003-X.

விக்கிமீடியா பொதுவகத்தில்,  
 ***கியூபானைட்டு***   
என்பதின் ஊடகங்கள் உள்ளன.
**குருடம்பாளையம் கரிவரதராஜ பெருமாள் வெங்கடரமண பெருமாள் கோயில்** தமிழ்நாட்டில் கோயம்புத்தூர் மாவட்டம், குருடம்பாளையம் என்னும் ஊரில் அமைந்துள்ள பெருமாள் கோயிலாகும்.

அமைவிடம்
--------

கடல் மட்டத்திலிருந்து சுமார் 471 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 11°04'28.1"N, 76°57'18.4"E (அதாவது, 11.074462°N, 76.955097°E) ஆகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கரிவரதராஜப்பெருமாள், ஸ்ரீதேவி, பூதேவி சன்னதிகளும், வெங்க்டரமணபெருமாள் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் பாஞ்சராத்திர முறைப்படி இரண்டு காலப் பூசைகள் நடக்கின்றன. புரட்டாசி மாதம் 5 சனிக்கிழமைகள், நவராத்திரி விழா 9 நாள் முக்கிய திருவிழாவாக நடைபெறுகிறது. [[தை மாதம்]] தைப்பொங்கல் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**சு. தங்கவேலு** (பிறப்பு: டிசம்பர் 17 1946) மலேசிய எழுத்தாளர்களுள் ஒருவராவார். பாவலர் கோவி. மணிதாசன் எனும் புனைப்பெயரால் அறியப்பட்ட இவர் விற்பனை முகவராகப் பணியாற்றி வருகின்றார். மேலும் இவர் பூக்களம் என்னும் வடமலேசிய எழுத்தாளர் - வாசகர் அமைப்பின் நிறுவனர் என்பதும் குறிப்பிடத்தக்கது. பாவலர், கவிமணி, கவிச்சிட்டு, பாயிரப் பாவலர் போன்ற அடைமொழிகள் பெற்றவர்.

எழுத்துத் துறை ஈடுபாடு
----------------------

1967 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் கவிதைகள், இசைப்பாடல்கள், இலக்கிய, சொல் ஆய்வுக் கட்டுரைகள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.

நூல்கள்
-------

* "சந்தனப் பூக்கள்" (கவிதைகள், 1992);
* "தமிழ் நானூறு" (கவிதைகள், 1996).

பரிசுகளும் விருதுகளும்
----------------------

* மலேசியத் தமிழ் இளைஞர் மணிமன்றம் நடத்திய தேசிய நேர்முகக் கவிதைப் போட்டியில் முதல் பரிசு
* கவிதைக் களம் நடத்திய தேசியக் கவிதைப் போட்டியில் இரணடாம் பரிசு
* தமிழ் நேசன் நடத்திய மலேசியத் தந்தை துங்கு பற்றிய கவிதைப் போட்டியில் முதல் பரிசு;

உசாத்துணை
---------

* மலேசியத் தமிழ் எழுத்துலகம் தளத்தில் சு. தங்கவேலு பக்கம் பரணிடப்பட்டது 2016-03-04 at the வந்தவழி இயந்திரம்
**எல். விஜயலட்சுமி** தென்னிந்தியத் திரைப்பட நடிகையும், பரதநாட்டியக் கலைஞரும் ஆவார். 1960களில் தமிழ், தெலுங்கு, மலையாளம், இந்தி என நூற்றுக்கும் அதிகமான திரைப்படங்களில் நடித்தவர். தற்போது புலம் பெயர்ந்து அமெரிக்காவில் வாழ்ந்து வருகிறார்.

திரைப்படத் துறையில்
-------------------

புனேயில் பிறந்த விஜயலட்சுமி பரத நாட்டியத்தில் இவரது ஆர்வம் காரணமாக சிறுவயதிலேயே குடும்பத்துடன் சென்னைக்கு குடிபெயர்ந்தார். பரத நாட்டியக் கலைஞர் குமாரி கமலாவிடம் முறையாக நாட்டியம் கற்று அரங்கேற்றமும் செய்தார். இவரது நாட்டியத் திறமை இவரை திரைப்பட உலகிற்கு இழுத்தது. முதன் முதலில் இவர் தெலுங்குத் திரைப்படம் ஒன்றில் நடித்தார். 'பவானி' இவர் நடித்த முதல் தமிழ்த் திரைப்படமாகும். ஆளுக்கொரு வீடு திரைப்படத்தில் முதன் முதலாகக் கதாநாயகியாக நடித்தார். தொடர்ந்து மாடர்ன் தியேட்டர்ஸ் நிறுவனத்தின் எதிரிகள் ஜாக்கிரதை, இரு வல்லவர்கள், ஸ்ரீதரின் சுமைதாங்கி போன்ற பல திரைப்படங்களில் நடித்தார். எம்.ஜி.ஆர், சிவாஜி கணேசன், ஜெய்சங்கர், முத்துராமன் போன்ற பல முன்னணி நடிகர்களுடன் நடித்திருக்கிறார்.

ஜெயகாந்தனின் பாதை தெரியுது பார் தமிழ்த் திரைப்படம் நிமாய் கோஷ் என்பவரால் இந்தியில் தயாரிக்கப்பட்ட போது அதில் மீனாகுமாரியுடன் இணைந்து நடித்தார். சப்னம் படத்தில் மெகுமூதுடன் இணைந்து நடித்தார். பிரேம் நசீருடன் இணைந்து லைலா மஜ்னு உட்பட மூன்று திரைப்படங்களில் நடித்தார். தெலுங்கில் "சிப்பாய் கூத்தரு", "ராமுடு பீமுடு", மலையாளத்தில் ஞானசுந்தரி, லைலா மஜ்னு போன்ற திரைப்படங்களில் நடித்தார். கடைசியாக இவர் ஊட்டி வரை உறவு திரைப்படத்தில் நடித்தார்.

திருமணம்
--------

இதன் பின்னர் சுராஜ் குமார் டி தத்தா என்னும் வேளாண்மை அறிவியலாளரைத் திருமணம் புரிந்து திரையுலகை விட்டு விலகினார். 1969 ஆம் ஆண்டில் மணிலாவிற்கு புலம் பெயர்ந்தார். அங்கு உயர் கல்வியைத் தொடர்ந்தார். தற்போது கணவர், மகன் ஆகியோருடன் குடும்பத்துடன் ஐக்கிய அமெரிக்காவில் வசிக்கிறார். வர்ஜீனியா பலதொழில்நுட்பப் பல்கலைக்கழகத்தில் கணக்காளராகப் பணியாற்றுகிறார்.

நடித்த திரைப்படங்கள்
--------------------

* பவானி
* களத்தூர் கண்ணம்மா
* பெற்ற மனம்
* பொம்மை (திரைப்படம்)
* பொன்னித் திருநாள்
* பாதை தெரியுது பார்
* பக்த சபரி
* கவலை இல்லாத மனிதன்
* ஆளுக்கொரு வீடு
* பாஞ்சாலி
* எதிரிகள் ஜாக்கிரதை
* இரு வல்லவர்கள்
* சுமைதாங்கி
* வல்லவன் ஒருவன்
* காக்கும் கரங்கள்
* ஆயிரத்தில் ஒருவன்
* குடியிருந்த கோயில்
* ஊட்டி வரை உறவு
* எங்க வீட்டுப் பிள்ளை

மேற்கோள்கள்
-----------

1. 1 2  MGR learnt Bangra for month to dance with L. Vijayalakshmi பரணிடப்பட்டது 2013-11-26 at the வந்தவழி இயந்திரம், த இந்து, டிசம்பர் 24, 2007

வெளியிணைப்புகள்
---------------

* *From Natya to numbers* - விஜயலட்சுமி குறித்த ஒரு சிறப்புக் கட்டுரை, தி இந்து, பிப்ரவரி 5, 2015
**எம். துரைசாமி** (*M. Duraiswamy*)(பிறப்பு 22 செப்டம்பர் 1960) என்பவர் இந்திய நீதிபதி ஆவார். இவர் தற்போது, சென்னை உயர் நீதிமன்ற நீதிபதியாக உள்ளார். சென்னை உயர்நீதிமன்றத்தின் தற்காலிக தலைமை நீதிபதியாக, சென்னை உயர் நீதிமன்ற நீதிபதி சஞ்ஜிப் பானர்ஜி பணியிட மாற்றத்தினைத் தொடர்ந்து சிலநாட்கள் பணியாற்றினார்.

வாழ்க்கை
--------

துரைசாமி 1960ஆம் ஆண்டு செப்டம்பர் மாதம் 22ஆம் நாளன்று பிறந்தார். இவர் இளநிலை வணிகவியல் பட்டப்படிப்பை முடித்து, சென்னை சட்டக் கல்லூரியில் சட்டப் பட்டம் பெற்று 1987ஆம் அன்று தமிழ்நாடு மற்றும் புதுச்சேரி வழக்கறிஞர் குழுமத்தில் வழக்கறிஞராகப் பதிவு செய்தார். சத்தீசுகர் உயர் நீதிமன்றத்தின் முன்னாள் தலைமை நீதிபதி ஏ. எசு. வெங்கடாசலமூர்த்தியின் கீழ் இளநிலை வழக்கறிஞராகப் பணியாற்றினார். சென்னை உயர்நீதிமன்றத்தில் வழக்கறிஞராகப் பணியாற்றினார். 1997 முதல் 2000 வரை மத்திய அரசின் நிலை வழக்கறிஞராக நியமிக்கப்பட்டார். பின்னர் 2009ஆம் ஆண்டு மார்ச் மாதம் சென்னை உயர் நீதிமன்றத்தின் கூடுதல் நீதிபதியாக நியமிக்கப்பட்டார். 2011 ஆண்டு முதல் சென்னை உயர் நீதிமன்ற நீதிபதியாக நியமிக்கப்பட்டார்.

மேற்கோள்கள்
-----------

1. ↑  Upadhyay, Sparsh (2021-11-17). "Centre Notifies Justice M. Duraiswamy's Appointment As Acting Chief Justice Of Madras HC Until Justice MN Bhandari Joins HC". *www.livelaw.in* (ஆங்கிலம்). 2021-11-18 அன்று பார்க்கப்பட்டது.
**கியூ.ஜிஸ்** (கியூ.ஜிஐஎஸ், *QGIS*), இதற்கு முன்னால் **குவாண்டம் ஜிஐஎஸ்** (குவாண்டம் ஜிஸ், *Quantum GIS*),  என்பது புவிசார் தகவல்களை பார்க்கவும், தொகுக்கவும், அலசவும் மேற்கொள்ள பயன்படும் மேசைத்தள கணினிகளுக்கான ஒரு புவிசார் தகவல் கட்டகம் (GIS - Geographic Information System) மென்பொருள்.

உருவாக்கம்
----------

கியூ.ஜிஸ் உருவாக்கம் 2002ஆம் ஆண்டின் முதல்சில மாதங்களில் கேரி செர்மன் என்பவரால் துவக்கப்பட்டது, அதன்பின் 2007ஆம் ஆண்டு அது திறாமூல புவியிட நிறுவனத்தின் (Open Source Geospatial Foundation) அடைகாப்புத் திட்டங்களில் ஒன்றானது. இதன் முதல் வெளியீட்டு பதிப்பு 1.0 (version 1.0) 2009ஆம் ஆண்டு வெளியிடப்பட்டது.

கியூ.ஜிஸ், சி++ மொழியில் எழுதப்பட்டது. இதன் வரைபடப் பயனாளர் இடைமுகப்பு அல்லது சியுஐ (GUI) கியூ.டி(Qt) நிரலகத்தை கொண்டு எழுதப்பட்டது. கியூ.ஜிஐஎஸ், சி++ மற்றும் பைத்தான் மொழிகளில் புது நீட்சிகளை (plugins) உருவக்கி பயன்படுத்த அனுமதிக்கிறது. கியூ.டி(Qt) தவிர கியூ.ஜிஐஎஸ், சி இஓஎசு (GEOS), எசு.கியூ.லைட் (SQLite) ஆகிய மென்கல நிரலகங்களைச் சார்ந்துள்ளது. சிடிஏஎல் (GDAL), கிராசு ஜிஐஎஸ் (GRASS GIS, போசிட்டு.சி.ஐஎசு (PostGIS), மற்றும் போஸ்கிரெஸ்குயெல் (PostgreSQL) ஆகிய மென்கல நிரலகங்கள் பரிந்துரைக்கப்படுபவை ஆகும்.

உரிமம்
------

கியூ.ஜிஸ் ஓர் இலவச மென்கலனாக குனூ பொது உரிமத்தின் கீழ் வெளியிடப்படுகிறது. இதை பயன்பாட்டிற்குத் தகுந்தாற்போல் மாற்றி பயன்படுத்த அனுமதிக்கப்படுகிறது. மேலாக இதன் நீட்சிகளைக் கொண்டும் இதன் பயன்பாட்டை அதிகரிக்கலாம்.

நடைமுறைச் சாருமை
----------------

கியூ.ஜிஸ் போசிட்டு.சி.ஐஎசு (PostGIS), கிராசு (GRASS), மற்றும் மேப்செர்வர் (MapServer) போன்ற இதர இலவச பொதிகளுடன் இணைந்து செயல்படும் வல்லமை படைத்தது. இதன் கிராசு (GRASS) நீட்சி கிராசு பொதியின் செயல்பாட்டை மற்ற பொதிகளுடன் இணைந்து ஒரு முழுமையான ஜிஐஎஸ் (GIS) மென்கலமாகச் செயல்படுத்த உதவுகிறது.

மேற்கோள்கள்
-----------

1. ↑  QGIS (September 2013). "What's new in QGIS 2.0". 2013-09-26 அன்று மூலம் பரணிடப்பட்டது. 2013-09-29 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***குவாண்டம் ஜிஐஎஸ்***   
என்பதின் ஊடகங்கள் உள்ளன. 

* QGIS இணையதளம்
நிலைத்த இறக்கை வானூர்தியில் இருந்து அடிவளிமண்டலத்தின் தோற்றம்.
**அடிவளிமண்டலம்** (Troposphere) என்பது புவியின் வளிமண்டலத்தின் மிகவும் கீழேயுள்ள அடுக்கு ஆகும். வளிமண்டலத்தின் மொத்தத் திணிவின் 75 வீதமும்; நீராவி, தொங்கல் நிலையில் உள்ள தூசித் துணிக்கைகள் ஆகியவற்றின் 99 வீதமும் அடிவளிமண்டலத்திலேயே உள்ளன. இந்த அடுக்கில் வெப்பச்சுற்றுத் தொடர்ந்து நிகழ்ந்தவண்ணம் உள்ளது.

நிலநடுக்கோட்டுப் பகுதியில் அடிவளிமண்டலத்தின் சராசரித் தடிப்பு சுமார் 17 கிலோமீட்டர் (10 மைல்கள்) ஆகும். வெப்பவலயப் பகுதிகளில் இதன் தடிப்பு 20 கிலோமீட்டர் (12 மைல்கள்) அளவுக்குப் பரந்துள்ளது. துருவப் பகுதிகளில் கோடையில் 7 கிலோமீட்டர் (4 மைல்கள்) அளவாகக் காணப்படும் இதன் தடிப்பு மாரி காலங்களில் தெளிவற்றதாக உள்ளது. புவிமேற்பரப்புடன் உள்ள உராய்வினால் காற்றோட்டத்தில் தாக்கத்தை விளைவிக்கும் அடிவளிமண்டலத்தின் கீழ்ப்பகுதி கோள்சார் எல்லைப் படலம் (planetary boundary layer) எனப்படும். நில அமைப்பு, நேரம் ஆகியவற்றைப் பொறுத்து இப் படலத்தின் தடிப்பு சில நூறு மீட்டர்களில் இருந்து 2 கிலோமீட்டர்கள் வரை இருக்கும்.

அமுக்கத்தினதும், வெப்பநிலையினதும் அமைப்பு
-----------------------------------------

அடிவளிமண்டலத்தின் வேதியியல் அமைப்பு சீரானது. எனினும் நீராவியின் பரம்பல் சீராகக் காணப்படுவதில்லை. ஆவியாதல் மூலம் நீராவி உருவாதல் மேற்பரப்பிலேயே நடைபெறுகிறது. அத்துடன், உயரம் கூடும்போது அடிவளிமண்டலத்தில் வெப்பநிலை குறைந்து செல்வதுடன், வெப்பநிலை குறையும்போது நிரம்பல்நிலை ஆவியமுக்கமும் குறைகிறது. இதனால் வளிமண்டலத்தில் இருக்கக்கூடிய நீராவியின் அளவு, உயரம் கூடும்போது குறைந்து செல்கிறது. ஆகவே நில மேற்பரப்புக்கு அருகில் கூடிய நீராவி காணப்படுகின்றது.

### அழுத்தம்

வளிமண்டலத்தின் அழுத்தம் கடல் மட்டத்திலேயே கூடுதலாக இருக்கும். உயரத்துடன் வளிமண்டலத்தின் அழுத்தமும் குறைகிறது. வளிமண்டலம் ஏறத்தாழ நீர்நிலையியல் சமநிலையில் உள்ளதனால், ஒரு குறிப்பிட்ட புள்ளியில் உள்ள அழுத்தம் அதன் மேலிருக்கும் வளியின் நிறைக்குச் சமமாக இருப்பதனாலேயே உயரம் கூடும்போது அழுத்தமும் குறைகிறது.

இவற்றையும் பார்க்க
------------------

* புவியின் வளிமண்டலம்
* வெப்ப வலயம்

வெளியிணைப்புக்கள்
-----------------

* வளிமண்டலத்தின் நிலைக்குத்து அமைப்பு பரணிடப்பட்டது 2009-01-08 at the வந்தவழி இயந்திரம்
* வளிமண்டலத்தின் அமைப்பு, டென்னசிப் பல்கலைக் கழகத்தின் இயற்பியல் பிரிவிலிருந்து.
* வளிமண்டலத்தில் வேதிவிளைவுகள்

மேற்கோள்கள்
-----------

1. ↑   *Concise Encyclopedia of Science & Technology*. McGraw-Hill. 1984. "It [the troposphere] contains about four-fifths of the mass of the whole atmosphere."
2. ↑  Landau and Lifshitz, *Fluid Mechanics*, Pergamon, 1979
3. ↑  Lydolph, Paul E. (1985). *The Climate of the Earth*. Rowman and Littlefield Publishers Inc.. பக். 12.
அடிமைத்தனம் சமூகத்தின் ஒரு கொடுமையான கூறாக இருந்து வருகிறது. சமயம் சமூகதில் செல்வாக்கு மிக்க ஒரு அமைப்பு. சமய புனித நூல்கள் அடிமைத்தனத்தைப் பற்றி பல குறிப்புகள் உண்டு. **அடிமைத்தனமும் சமயமும்** கட்டுரை அடிமைத்தனம் தொடர்பாக சமயத்தின் கூற்றுகக்ளையும், அவை தொடர்பாக இன்றைய மதிப்பீட்டை பற்றியதாகும்.

கிறிஸ்தவம்
----------

கிறிஸ்தவ சமயத்தில் அடிமைத்தனம் அனுமதிக்கப்பட்டது. யாரை எப்படி அடிமைப்படுத்தலாம் என்று பரிந்துரைகள் விவிலியத்தில் உள்ளது.

இந்து
-----

இந்து சமயத்தின் சாதி அமைப்பு அடிமைபின் படி ஆக கீழ் சாதிகள் அடிமைச் சாதிகளாக கருதப்படக்கூடியவை. குருமார்களுக்கும் அரசர்களுக்கும் கோயில்களுக்கும் சேவை செய்யும் தாசர்கள், தாசிகள் இருந்தார்கள். இந்திய சமூகத்தில் கொத்தடிமை வைத்திருக்கும் வழக்கம் நெடுங்காலமாக இருக்கிறது.

இஸ்லாம்
-------

*முதன்மைக் கட்டுரை: இஸ்லாமில் அடிமைத்தனம்*

இசுலாம் சமயத்தின் முக்கிய நீதி அமைப்புகள் அடிமைத்தனத்தை முற்காலத்தில் ஏற்றுக்கொண்டன. முகமதுவும் அவரோடு உடனிருந்தவர்களும் அடிமைகளை வாங்கி விற்றனர். சிலரை விடுதலையும் செய்தனர். 19 நூற்றாண்டின் இறுதியில் இஸ்லாமிய சிந்தனை அடிமைத்தனம் இஸ்லாமிற்கு உடன்படாத செயற்பாடு என திரும்பியது. சவூதி அரேபியாவின் en:Wahhabi இதை இன்னும் ஏற்றுக்கொள்ளவில்லை.

21ஆம் நூற்றாண்டில் அடிமை முறையை ஒழிப்பதற்கு சமயங்கள் தூண்டுதல் அளித்தல்
-----------------------------------------------------------------------

உலகத்தில் நிலவுகின்ற பலவகையான அடிமை முறைகளை அழித்தொழிப்பதற்கு நாடுகள், சமயங்கள், சமூகக் குழுக்கள் முன்வர வேண்டும் என்று சமயத் தலைவர்கள் அறைகூவல் விடுத்துள்ளனர். வத்திக்கான் நகரில் கத்தோலிக்க கிறித்தவம், கீழை மரபுவழி கிறித்தவம், ஆங்கிலிக்கம் ஆகிய கிறித்தவ திருச்சபைகளின் தலைவர்களும், இசுலாம் சமயத் தலைவர்களும், யூதம், இந்து சமயம், பவுத்தம் போன்ற உலக சமயங்களின் தலைவர்களும் ஒன்றுகூடி வந்து 2014, திசம்பர் 2ஆம் நாள் "அடிமை முறை ஒழிப்பை ஆதரிக்கும் அறிக்கை" ஒன்றில் கையெழுத்திட்டனர்.

மேற்கோள்கள்
-----------

1. 1 2  Lewis 1994, Ch.1
2. ↑  அடிமை முறை ஒழிப்புக்கு சமயங்களின் ஆதரவு